**Μεταδεξιότητες σταδιοδρομίας και λήψη επαγγελματικών αποφάσεων στην εφηβική ηλικία: αίσθηση χρονικής προοπτικής, σχεδιασμός μέλλοντος και ανθεκτικότητα - Κατερίνα Αργυροπούλου**

Την τελευταία περίοδο, σημειώνεται παγκοσμίως έντονο ενδιαφέρον σχετικά με τις μεταδεξιότητες οι οποίες, στο πλαίσιο του ασταθούς κοινωνικοοικονομικού περιβάλλοντος, ενδεχομένως συμβάλλουν στη δημιουργία θετικών αποτελεσμάτων στη λήψη επαγγελματικών αποφάσεων και τη διαχείριση της σταδιοδρομίας. Η παρούσα έρευνα στόχευε στην εξέταση της αίσθησης χρονικής προοπτικής, του οραματισμού μέλλοντος, της ανθεκτικότητας και της διερεύνησης της ενδεχόμενης σχέσης τους με τη διαδικασία λήψης επαγγελματικών αποφάσεων σε μαθητές/-τριες Γυμνασίου του Ν. Αττικής. Τα δημογραφικά χαρακτηριστικά των μαθητών (λ.χ. φύλο, τάξη φοίτησης, τύπος λυκείου) διαφοροποίησαν τις βαθμολογίες των συμμετεχόντων σε ορισμένες μόνο από τις υποκλίμακες. Η αίσθηση χρονικής προοπτικής, ο οραματισμός μέλλοντος και η ανθεκτικότητα είχαν θετική συνάφεια μεταξύ τους, ενώ ο οραματισμός μέλλοντος και η ανθεκτικότητα φαίνεται ότι προδιαγράφουν την αίσθηση χρονικής προοπτικής. Στο σύνολο τους τα ευρήματα ανέδειξαν τον θετικό ρόλο που μπορεί να διαδραματίζουν οι μεταδεξιότητες στο σχεδιασμό παρεμβάσεων επαγγελματικής συμβουλευτικής και προσανατολισμού στη λήψη επαγγελματικών αποφάσεων μαθητών Γυμνασίου.

Αργυροπούλου, Κ., Τερζάκη, Μ., & Χαροκοπάκη, Α. (2021). Μεταδεξιότητες σταδιοδρομίας και λήψη επαγγελματικών αποφάσεων στην εφηβική ηλικία: αίσθηση χρονικής προοπτικής, σχεδιασμός μέλλοντος και ανθεκτικότητα. *Επιθεώρηση Συμβουλευτικής - Προσανατολισμού, 126-127*, 24-41.